Edicte d’aprovació inicial d’un projecte d’urbanització

El Ple de l’ajuntament, en sessió de data 11 de desembre de 2017, va acordar l’aprovació inicial del Projecte d’Urbanització del sector Camí de Palauborrell, Polígons d’Actuació PA4, PA5 i PA6, d’acord amb el projecte redactat per l’arquitecte En Joaquim Bover Busquet.

D’acord amb el que disposa l’article 119.2 del Decret Legislatiu 1/2010, de 3 d’agost, pel qual s’aprova el Text Refós de la Llei d’Urbanisme, es sotmet el Projecte d’Urbanització a informació pública per termini d’un mes, mitjançant la publicació al Butlletí Oficial de la Província de Girona, a un dels diaris de premsa periòdica de més divulgació a l’àmbit municipal, al Tauler d’Anuncis de la Corporació, així com a la pàgina web de l’Ajuntament, a l’efecte que es puguin presentar les al·legacions i/o reclamacions que es considerin convenients.

Viladamat, a vuit de gener de dos mil divuit.

L’alcalde,

Robert Sabater Costa